अक्षय कुमार की ‘सूर्यवंशी’ में हो सकती है पूजा हेंगडे की एंट्री, - Mahanagar Times
Home मनोरंजन अक्षय कुमार की ‘सूर्यवंशी’ में हो सकती है पूजा हेंगडे की एंट्री,
रोहित शेट्टी की हालिया रिलीज फिल्म सिम्बा बॉक्स ऑफिस पर सफलता के झंडे गाड़ने में लगी हुई है, वहीं दूसरी ओर फैंस को रोहित की नई फिल्म सूर्यवंशी का इंतजार है। बता दें कि सिम्बा के आखिरी सीन में इस फिल्म की पहली झलक दिखाई गई थी और तभी से फैंस इस फिल्म से जुड़ी हर एक छोटी-बड़ी बात को जानने के लिए बेताब है। बता दें कि इस फिल्म में बॉलीवुड के खिलाड़ी अक्षय कुमार मुख्य भूमिका में नजर आने वाले है। दिलचस्प बात यह है कि रोहितऔर अक्षय ने इस प्रोजेक्ट के लिए पहली बार हाथ मिलाया है।
अक्षय इस फिल्म की शूटिंग अप्रैल से शुरु करने वाले है और उम्मीद जताई जा रही है कि इस फिल्म को इसी साल 27 दिसम्बर के आसपास रिलीज किया जाएगा। हम जानते है कि आप ये भी जानने के लिए बेताब होंगे कि आखिर इस फिल्म में अक्षय के अपोजिट कौन सी अदाकारा नजर आने वाली है। एक एंटरटेनमेंट पोर्टल की माने तो इस फिल्म में हीरोइन का रोल काफी छोटा होने वाला है।
फिल्म से जुड़े एक सूत्र ने जानकारी दी है कि, ‘फिल्म में हीरोइन का स्पेस काफी कम है और रोहित की कुछ एक फिल्मों को छोड़कर हर एक फिल्म ऐसी ही है। कॉप ड्रामा में अक्सर देखा गया है कि हीरोइनों को कुछ मिनट का ही रोल मिलता है और ऐसा ही सूर्यवंशी के साथ भी होने वाला है। इस फिल्म में फीमेल लीड को सिर्फ 15 से 20 मिनट मिलने वाले है।’
Previous articleप्रदेशभर में बैंक कर्मचारी आठ और नौ जनवरी को हड़ताल पर…
Next articleपाकिस्तान इंटरनेशनल एयरलाइन (पीआईए) ने सभी कर्मचारियों के लिए जारी किया वेट चार्ट, छह माह में वजन घटाओ या नौकरी से जाओ